Diari Oficial de la Generalitat Valenciana


Sumari del DOGV 3829, del 05-09-2000 (2000/7175)

RESOLUCIÓ de 28 d'agost de 2000, del conseller de Medi Ambient, per la qual s'insta a la realització de treballs recollits en el projecte de silvicultura preventiva per a l'execució i manteniment de la xarxa d'àrees tallafocs per a la defensa de les forests de la vall d'Ayora a l'oest de la carretera N-330 davant el risc d'incendis forestals.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3829

Data del DOGV
:   05-09-2000

Secció del DOGV
:   V. ALTRES ANUNCIS - E) MEDI AMBIENT

Número del document
:   2000/7175


Organisme emissor
:   Conselleria de Medi Ambient

Tipus de document
:   Resolució

RESOLUCIÓ de 28 d'agost de 2000, del conseller de Medi Ambient, per la qual s'insta a la realització de treballs recollits en el projecte de silvicultura preventiva per a l'execució i manteniment de la xarxa d'àrees tallafocs per a la defensa de les forests de la vall d'Ayora a l'oest de la carretera N-330 davant el risc d'incendis forestals. [2000/M7175]
  
Vist el Decret 269/1997, de 21 d'octubre, del Govern Valencià, pel qual es declaren les forests de la vall d'Ayora a l'oest de la carretera N-330 com a zona d'actuació urgent (ZAU) per defensar-les davant els risc d'incendis forestals, que en l'article 4 estableix l'obligatorietat de realitzar els treballs recollits en el projecte de silvicultura preventiva per a l'execució i manteniment de la xarxa d'àrees tallafocs redactat per a aquest fi per la Direcció General de Recursos Forestals de la Conselleria de Medi Ambient.
  
Atés que d'acord amb el que es disposa en l'article 24 de la Llei 3/1993, de 9 de desembre, de la Generalitat Valenciana, Forestal de la Comunitat Valenciana, aquells propietaris públics o privats que no s'hagen acollit a la fórmula del conveni establida en el decret anterior, poden executar directament els treballs, en un termini no superior als dos anys des que s'aproven.
  
Vista la Resolució de 30 de novembre de 1999 (DOGV núm. 3.646), per la qual s'insta la realització dels treballs recollits en el projecte de referència a un primer grup de propietaris.
  
Atés que una sèrie de propietaris afectats pels treballs recollits en el projecte de silvicultura preventiva per a la xarxa d'àrees tallafocs per a la defensa de les forests de la vall d'Ayora a l'oest de la carretera N-330 i que no van ser recollits en la resolució anterior, no s'han acollit fins hui a la fórmula del conveni.
  
Vista la proposta d'actuació que eleva la Direcció General de Recursos Forestals, d'acord amb les atribucions conferides per la disposició final primera del Decret 269/1997, resolc:
  
Primer
  
Tots els propietaris públics i privats de terrenys afectats pels treballs recollits en el projecte de silvicultura preventiva per a la xarxa d'àrees tallafocs per a la defensa de les forests de la vall d'Ayora a l'oest de la carretera N-330 (projecte 97/08/146-722/97/V), que es detallen en l'annex I, i que no s'hagen acollit a la fórmula del conveni, han d'acreditar en un termini de sis mesos, comptats des de l'endemà de la notificació de la present resolució, per qualsevol de les fórmules previstes en el procediment administratiu comú, la realització correcta dels treballs que l'esmentat projecte recull per a les propietats afectades.
  
Segon
  
Una vegada transcorregut el termini previst en l'apartat anterior, i en el cas que els treballs no s'hagen realitzat, o hagen sigut realitzats de manera incorrecta d'acord amb el que es disposa en l'apartat 4 de l'article 4 del Decret 269/1997, seran executats de manera subsidiària per part de l'administració forestal a costa de l'obligat, i s'ocuparan temporalment els terrenys afectats durant el termini d'execució.
  
Tercer
  
Contra aquesta resolució, que és definitiva en via administrativa, s'hi pot interposar un recurs contenció administratiu en el termini de dos mesos, comptats a partir de l'endemà de la recepció de la present resolució, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es disposa en els articles 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjudici de la interposició del recurs potestatiu de reposició davant la Conselleria de Medi Ambient en el termini d'un mes des de l'endemà de la notificació, d'acord amb el que es disposa en els articles 114 i 115 de la Llei 4/1999, de 13 de gener, de Modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 28 d'agost de 2000.- El conseller de Medi Ambient: Fernando Modrego Caballero.
  
ANNEX I
  
Relació de propietaris
  
(1) Expedient
  
(2) Propietaris
  
(3) Municipi
  
(4) Polígon
  
(5) Parcel·la
  
(6) Superfície afectada (ha)